stanford-oval/wikipedia huggingface dataset:
רחל נגב
ביוגרפיה > קורות חייה

נגב נולדה בפולין בשנת 1923, בתם הבכורה של יצחק ואיטה זלדין. היא גדלה בבית עברי - אביה היה סופר, מורה ומנהל בבתי ספר של רשת החינוך "תרבות" וכבר מגיל שמונה כתבה רחל שירים בעברית.
ב-1935 עלתה המשפחה לארץ ישראל. רחל למדה בבית הספר החקלאי בעיינות, והייתה מראשוני המתיישבים בקיבוץ רביבים שבנגב. השירים שכתבה אז עסקו בנושא המחיר וחוב הדמים, והיו נבואה לעתיד. בל"ג בעומר 1947 נישאה לחברה לגרעין, אברהם נגב, וכשנה אחר כך נפצע אברהם ואיבד את יד ימינו במלחמת העצמאות, השניים יצאו לשליחות של תנועת "דרור הבונים" בדרום אמריקה. ב-1952 חזרו לארץ והשתקעו בירושלים, שם למד אברהם ארכאולוגיה.
הייתה חברה באגודת הסופרים, שופטת ב"פרס זאב" לספרות ילדים, והשתתפה דרך קבע בתוכניות ספרות ברדיו. ב-1979, בהיותה סטודנטית לתואר שני בספרות עברית, זכתה בפרס הרי הרשון לשירה.
שיריה - שירים ליריים, אישיים מאוד - התפרסמו לאורך השנים בעיתונים ובכתבי עת ספרותיים, בהם "מאזנים" ו"קשת". ב-1967 ראה אור ספרה הראשון, "כמו שכתוב בלב", וב-1978 - ספרה השני, "כוכבים בוכים". שנתיים לאחר מותה התפרסם מעזבונה ספר שירים שלישי, "להיות עננה לבנה".
ב-1982 מתה ממחלה קשה. על מצבתה בבית העלמין בהר המנוחות בירושלים נחקקה שורה משירה האחרון: "להיות עננה לבנה, שותה אור". הניחה שתי בנות: אילת וענת.
ביוגרפיה > הנצחתה

על שמה הקים בעלה, פרופ' אברהם נגב, שהיה ראש המכון לארכאולוגיה באוניברסיטה העברית, את "פרס רחל נגב לשירה": תחרות שנתית הפתוחה לכלל תלמידי האוניברסיטה העברית, למימון הוצאתו לאור של ספר שירה שנמצא ראוי לכך.
בפסטיבל "ימי שירה במדבר 2012" שהתקיים במדרשת שדה בוקר, נערך מושב לזכרה של רחל נגב בו הועלתה דמותה וקראו משיריה.
ספריה

כמו שכתוב בלב: שירים (תל אביב: אל"ף, 1967)
כוכבים בוכים: שירים (תל אביב: הקיבוץ המאוחד, תשל"ח)
להיות עננה לבנה: שירים (תל אביב: הקיבוץ המאוחד, 1984)
אברהם הלפרין

אברהם הלפרין
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
הרב אברהם הלפרין (ט"ו בטבת ה'תרצ"ז, דצמבר 1936 - ו' באב ה'תשע"ז, 29 ביולי 2017) היה איש עסקים, פילנתרופ יהודי-אמריקאי ויו"ר קרן השביעית.
קורות חיים

נולד בתל אביב, בנם הבכור של הדס ושל הרב נחום יואל הלפרין. אביו היה בנו של הרב יעקב הלפרין, ממשפחה חסידית מחסידות צ'ורטקוב. הוא מצאצאי הרב יחיאל היילפרין, בעל סדר הדורות.
למד בתלמוד תורה 'יסודי התורה', בישיבת פוניבז' לצעירים ובישיבת חפץ חיים בכפר סבא, והמשיך בישיבתו של הרב משה סולובייצ'יק בשווייץ.
לאחר חתונתו עם בתו של הרב שלום פרידמן, חסיד בעלז. התגורר באנטוורפן והיה סוחר יהלומים. לאחר שנתיים עבר להתגורר במנהטן.
אחרי פטירת אביו התמנה ליו"ר קרן השביעית. בנוסף לכך היה מראשי הקרן לפיתוח העיר בני ברק.
הלפרין היה אספן יודאיקה. אוספו כלל פרטים נדירים מגדולי תנועת החסידות.
נפטר בעיר ניו יורק בשבת ו' באב ה'תשע"ז, כשהוא בן שמונים. נקבר בבני ברק, בבית הקברות שומרי שבת שבשכונת זיכרון מאיר, ליד אביו. גיסו הוא מאיר פרוש.
השאיר אחריו חמישה ילדים: בתו הבכורה גיטל (נשואה למיכאל יהודה רוטנברג, המחזיק את בית המדרש 'בית מרדכי' הקרוי על שם סבו רבי מרדכי רוטנברג שנרצח בשואה), יוסף שמואל, אהובה (נשואה למרדכי דוד נוימן), צפורה (נשואה למרדכי יהושע ברמן) וחיים יעקב.
הערות שוליים

↑  משה ויסברג, מגדולי תומכי עולם התורה: הנגיד רבי אברהם הלפרין זצ"ל, באתר בחדרי חרדים, 30 ביולי 2017
↑  ישראל כהן, ‏הנגיד שנפטר וחפצי האמנות הקדושים. צפו, באתר כיכר השבת, 31 ביולי 2017
↑  ישראל כהן, ‏הרבנים והאדמו"רים אמרו קדיש אחר מיטת הרב אברהם הלפרין ז"ל • צפו, באתר כיכר השבת, 31 ביולי 2017
↑  ישראל כהן, ‏מחשובי התורמים: הרה"ח ר' אברהם הלפרין ז"ל, באתר כיכר השבת, 30 ביולי 2017
ערך זה הוא קצרמרבנושא אישים. אתם מוזמנים לתרום לוויקיפדיה ו.
Bethesda Game Studios

| --- | --- |

 נתונים כלליים
 סוג:  חברת פיתוח משחקי מחשב
 תקופת הפעילות:  2001–הווה (כ־24 שנים)
 חברת אם:  Bethesda Softworks 
 מיקום המטה:  רוקוויל 
 משרד ראשי:  ארצות הברית רוקוויל, מרילנד, ארצות הברית
 בעלות:  Bethesda Softworks
 ענפי תעשייה:  משחקי מחשב
 מוצרים עיקריים:  סדרת Fallout (מאז Fallout 3) סדרת The Elder Scrolls
 עובדים:  420
  
 bethesdagamestudios.com
 
Bethesda Game Studios (קרי: בת'סדה) היא חברה אמריקנית לפיתוח משחקי וידאו הממוקמת ברוקוויל, מרילנד. החברה הוקמה בשנת 2001 בתור ספין-אוף של יחידת הפיתוח של חברת האם Bethesda Softworks, כאשר Bethesda Softworks עצמה ממשיכה לשמש כמפרסמת המשחקים. את האולפן מובילים טוד האוורד כמפיק בפועל ואשלי צ'נג כמנהלת האולפן. החברה מפעילה בנוסף לכך שלוש חברות לוויין, אחת במונטריאול ושניים בטקסס, ומעסיקה 420 עובדים החל ממרץ 2021.
היסטוריה

בשנת 2001 החליטה חברת ZeniMax Media, חברת האם של Bethesda Softworks, כי יש לפצל את שתי היחידות התפעוליות ליחידת פיתוח וליחידת הוצאה לאור. בעוד שחברת האם שמרה על חלקה כמפיצת משחקים, צוות הפיתוח הועבר לאולפני המשחק החדשים של Bethesda. החברה העסיקה בתחילתה כ-40 מפתחים.
בשנת 2008, החברה נחשבה לאחת החברות המובילות בתעשיית משחקי הווידאו עקב המוניטין שצברה בעקבות פיתוח סדרת Elder Scrolls ופיתוחו של המשחק השלישי בסדרת Fallout. בת'סדה יצרה לעצמה תפקיד ייחודי, כאשר "השקיעה שנים ביצירת משחקי RPG מאסיביים בעולם פתוח, לשחקן יחיד - ז'אנר שזכה כמעט להתעלמות מהתעשייה - והבאתם להצלחה רבה, והביאה ז'אנר שעד כה היה ז'אנר נישתי המיועד למחשב האישי בלבד אל פלטפרמות נוספות", כך נכתב במגזין האינטרנטי Gamasutra במאמר שהתפרסם לרגל סוף השנה.
ב-9 בדצמבר 2015, ZeniMax Media הכריזה על הקמת סטודיו נוסף במונטריאול שבמחוז קוובק בקנדה, בהנהגתו של איב לאצ'אנס, לשעבר מנהל חברת המשחקים Behaviour Interactive, וזאת במטרה להרחיב את סל המשחקים בכל פלטפורמות הגיימינג.
ב-9 במרץ 2018, הסטודיו הטקסני BattleCry, אשר בעצמו היה חברת בת של ZeniMax, מותג מחדש כ-Bethesda Game Studios Austin. סטודיו נוסף, בשם Escalation Studios, מותג מחדש כ־Bethesda Game Studios Dallas באוגוסט של אותה השנה.
משחקי וידאו שפיתחה החברה

| שם המשחק | שנת יציאה ופלטפורמות יציאה | ז'אנר | מנוע |
| --- | --- | --- | --- |
| The Elder Scrolls III: Morrowind | 2002 - חלונות ואקסבוקס | משחק תפקידים ממוחשב | NetImmerse |
| IHRA Professional Drag Racing 2005 | 2004 - פלייסטיישן 2, אקסבוקס | משחק מרוצים ממוחשב |  |
| The Elder Scrolls IV: Oblivion | 2006 - חלונות, פלייסטיישן 3, אקסבוקס 360 | משחק תפקידים ממוחשב | Gamebryo |
| Fallout 3 | 2008 - חלונות, פלייסטיישן 3, אקסבוקס 360 | משחק תפקידים ממוחשב, משחק פעולה ממוחשב | Gamebryo |
| The Elder Scrolls V: Skyrim | 2011 - חלונות, פלייסטיישן 3, אקסבוקס 360 | משחק תפקידים ממוחשב | Creation |
| Fallout Shelter | 2015 - iOS, אנדרואיד 2016 - חלונות 2017 - Xbox One 2018 - פלייסטיישן 4, נינטנדו סוויץ' | משחק סימולציה | Unity |
| Fallout 4 | 2015 - חלונות, פלייסטיישן 4, Xbox One | משחק תפקידים ממוחשב, משחק פעולה ממוחשב | Creation |
| The Elder Scrolls V: Skyrim – Special Edition | 2016 - חלונות, פלייסטיישן 4, Xbox One 2017 - נינטנדו סוויץ' 2021 - פלייסטיישן 5, Xbox Series X/S (עתידי) | משחק תפקידים ממוחשב | Creation |
| The Elder Scrolls V: Skyrim VR | 2017 - חלונות, פלייסטיישן 4 | משחק תפקידים ממוחשב, מציאות מדומה | Creation |
| Fallout 4 VR | 2017 - חלונות, פלייסטיישן 4 | משחק תפקידים ממוחשב, משחק פעולה ממוחשב, מציאות מדומה | Creation |
| Fallout 76 | 2018 - חלונות, פלייסטיישן 4, Xbox One | משחק תפקידים ממוחשב מרובה משתתפים | Creation |
| The Elder Scrolls: Blades | 2019 - iOS, אנדרואיד, נינטנדו סוויץ' | משחק תפקידים ממוחשב |  |
| Starfield | 2023 - חלונות, Xbox Series X/S | משחק תפקידים ממוחשב | Creation 2 |
The Elder Scrolls VI: TBA
פרסים

"החמישה הטובים ביותר" של המגזין האינטרנטי Gamasutra - חמשת המפתחים הטובים ביותר
פרסי משחקי הווידאו של ספייק 2011 - סטודיו השנה
The Game Awards 2015 - מפתח השנה (מועמד)
הערות שוליים

↑  "The History of Bethesda Game Studios - Elder Scrolls / Fallout Documentary". 5 ביוני 2018. אורכב מ-המקור ב-10 בדצמבר 2018. נבדק ב-12 בנובמבר 2018. {{cite web}}:  (עזרה)
1 2  Carless, Simon; Remo, Chris; Nutt, Christian; Alexander, Leigh; Eric, Caoili (31 בדצמבר 2008). "Gamasutra's Best Of 2008". Gamasutra. נבדק ב-29 בדצמבר 2020. {{cite news}}:  (עזרה)
↑  Kato, Matthew (9 בדצמבר 2015). "Bethesda Opens New Studio In Montreal". Game Informer. אורכב מ-המקור ב-12 בדצמבר 2015. נבדק ב-10 בדצמבר 2015. {{cite web}}:  (עזרה)
↑  Dring, Christopher (9 במרץ 2018). "BattleCry Studios becomes third Bethesda Game Studios office". GamesIndustry.biz. אורכב מ-המקור ב-9 במרץ 2018. נבדק ב-9 במרץ 2018. {{cite web}}:  (עזרה)
↑  Fogel, Stefanie (10 באוגוסט 2018). "Escalation Studios Is Now Bethesda Game Studios Dallas". Variety. אורכב מ-המקור ב-10 באוגוסט 2018. נבדק ב-10 באוגוסט 2018. {{cite web}}:  (עזרה)
↑  "SpikeTV Video Game Awards 2011". Spike (TV network). אורכב מ-המקור ב-27 בספטמבר 2013. נבדק ב-22 באוקטובר 2016. {{cite web}}:  (עזרה)
↑  "Nominees | The Game Awards 2015". The Game Awards. Ola Balola. 12 בנובמבר 2015. אורכב מ-המקור ב-14 בנובמבר 2015. נבדק ב-13 בנובמבר 2015. {{cite web}}:  (עזרה)
| --- | --- |
בקרת זהויות :  GND: 1148353739
וימפל (יחידה)

| --- | --- |

 פרטים
 מדינה:  רוסיה רוסיה
 שיוך:   שירות הביטחון הפדרלי
 סוג:  יחידת עילית ללוחמה בטרור, יחידת השתלטות
 אירועים ותאריכים
 תקופת הפעילות:  19 באוגוסט 1981 – הווה (43 שנים)
 מקים היחידה:  יורי דרוזדוב
 מלחמות:  מלחמת אפגניסטן, מלחמת צ'צ'ניה הראשונה והשנייה
 נתוני היחידה
 כוח אדם:  לוחמים בשירות קבע
 ציוד עיקרי:  נשק קל ואמצעים מיוחדים
 פיקוד
 יחידת אם:  המרכז למטרות מיוחדות של שירות הביטחון הפדרלי
יחידת וימפל (ברוסית: Спецгруппа Вымпел) היא יחידת עילית רוסית (ספצנאז) חשאית ללוחמה בטרור שעוסקת בלוחמה בטרור, טיפול במצבי בני ערובה רגישים ותגובה להשתלטויות עוינות על מתקני המדינה.
היסטוריה

היחידה הוקמה ב-19 באוגוסט 1981 על פי צו פנימי של יו"ר הקג"ב יורי אנדרופוב וראש מינהל 1 בקג"ב, יורי דרוזדוב. היחידה נטלה חלק במבצעים של הקג"ב במלחמת אפגניסטן.
עם פירוק ברית המועצות היחידה הוכפפה למינהל האבטחה הראשי ועד 1993 עסקה באבטחת הנשיא.
בשנת 1994 הוחלט להעביר את היחידה לאחריות משרד הפנים והיא נקראה יחידת "וגה" (Отряд "Вега" МВД России) ועסקה בלוחמה בפשע מאורגן וסיוע למשטרה במלחמה בפשע.
בתקופת מלחמת צ'צ'ניה השנייה הוחלט להעביר את היחידה לשירות הביטחון הפדרלי והיא פעלה במבצעים ללוחמה בטרור כחלק מהמרכז למבצעים מיוחדים של הארגון.
מבצעים ידועים

התערבות במשבר בני הערובה בבית הספר בבסלאן, במהלכו נהרגו 380 איש בהסתערות של לוחמי היחידה על מבנה שבו שהו 1,100 בני ערובה.
מפקדים

אוואלד קוזלוב (1981–1985)
ולדימיר חמלב (1985–1991)
בוריס בסקוב (1991–1992)
דמיטרי גראסימוב (1992–1994)
ולרי קרוגלוב
הערות שוליים

↑  תלם יהב, ‏היחידות הכי סודיות בעולם, באתר ‏מאקו‏, 30 ביוני 2011
↑  יוסי מלמן, סיכום העשור | הכישלון הרוסי במלחמה בטרור, באתר הארץ, 25 בדצמבר 2009
מעמד הר גריזים והר עיבל

| --- | --- |
מבט ממזרח: הר גריזים (משמאל) והר עיבל (מימין) והעיר שכם ביניהם.
מבט ממזרח: הר גריזים (משמאל) והר עיבל (מימין) והעיר שכם ביניהם.
 מדינה:  ישראל ישראל
 קואורדינטות:  32°13′13″N 35°16′44″E﻿ / ﻿32.2202777777778°N 35.2788888888889°E﻿ / 32.2202777777778; 35.2788888888889
 אזור זמן:  UTC +2
  (למפת צפון השומרון מוגדלת) שכם(למפת צפון השומרון רגילה) שכם(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שכם(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שכם
מעמד הר גריזים והר עיבל או מעמד הברכה והקללה הוא סיפור מקראי המתאר את אחד האירועים המרכזיים בסיפור על יציאת מצרים והכניסה לארץ ישראל. הסיפור מתרחש בהר גריזים והר עיבל שבשומרון,  סמוך לכניסת עם ישראל לארץ ישראל בתום ארבעים שנות הנדודים במדבר. הציווי על קיום המעמד מופיע בספר דברים וקיומו בפועל מתואר בספר יהושע.
המעמד כלל בניית מזבח בהר עיבל והקרבת קרבנות עולה ושלמים עליו, כתיבת ספר התורה על גבי אבנים, ברכה לשומרי מצוות ה' וקללה לעוברי מצוותיו. בסיום המעמד, קרא יהושע בן נון באוזני העם את הברכות והקללות הכתובות בתורה.
הציווי בתורה

מהותו של המעמד היא כריתת ברית בין עם ישראל לה' על קיום המצוות הנזכרות בספר דברים ולא נכללו בברית עליה מסופר בספר ויקרא. מצוות אלו מורות לעם ישראל כיצד עליהם לנהוג בבואם לארץ ישראל ובישיבתם בה, ולכן מצווה משה את ישראל על קיום הברית בסמוך לכניסתם לארץ.
הציווי על קיום המעמד המיוחד על הר גריזים והר עיבל מוזכר פעמיים בספר דברים. הראשון, לפני פירוט מצוות הארץ, בפרשת ראה:
רְאֵה אָנֹכִי נֹתֵן לִפְנֵיכֶם הַיּוֹם בְּרָכָה וּקְלָלָה: אֶת הַבְּרָכָה אֲשֶׁר תִּשְׁמְעוּ אֶל מִצְוֹת ה' אֱלֹהֵיכֶם אֲשֶׁר אָנֹכִי מְצַוֶּה אֶתְכֶם הַיּוֹם: וְהַקְּלָלָה אִם לֹא תִשְׁמְעוּ אֶל מִצְוֹת ה' אֱלֹהֵיכֶם וְסַרְתֶּם מִן הַדֶּרֶךְ אֲשֶׁר אָנֹכִי מְצַוֶּה אֶתְכֶם הַיּוֹם לָלֶכֶת אַחֲרֵי אֱלֹהִים אֲחֵרִים אֲשֶׁר לֹא יְדַעְתֶּם: וְהָיָה כִּי יְבִיאֲךָ ה' אֱלֹהֶיךָ אֶל הָאָרֶץ אֲשֶׁר אַתָּה בָא שָׁמָּה לְרִשְׁתָּהּ וְנָתַתָּה אֶת הַבְּרָכָה עַל הַר גְּרִזִים וְאֶת הַקְּלָלָה עַל הַר עֵיבָל: הֲלֹא הֵמָּה בְּעֵבֶר הַיַּרְדֵּן אַחֲרֵי דֶּרֶךְ מְבוֹא הַשֶּׁמֶשׁ בְּאֶרֶץ הַכְּנַעֲנִי הַיֹּשֵׁב בָּעֲרָבָה מוּל הַגִּלְגָּל אֵצֶל אֵלוֹנֵי מֹרֶה
והשני, מיד לאחר סיום פירוט המצוות, בפרשת כי תבוא:
וְהָיָה בַּיּוֹם אֲשֶׁר תַּעַבְרוּ אֶת הַיַּרְדֵּן אֶל הָאָרֶץ אֲשֶׁר ה' אֱלֹהֶיךָ נֹתֵן לָךְ וַהֲקֵמֹתָ לְךָ אֲבָנִים גְּדֹלוֹת וְשַׂדְתָּ אֹתָם בַּשִּׂיד: וְכָתַבְתָּ עֲלֵיהֶן אֶת כָּל דִּבְרֵי הַתּוֹרָה הַזֹּאת בְּעָבְרֶךָ לְמַעַן אֲשֶׁר תָּבֹא אֶל הָאָרֶץ אֲשֶׁר ה' אֱלֹהֶיךָ נֹתֵן לְךָ אֶרֶץ זָבַת חָלָב וּדְבַשׁ כַּאֲשֶׁר דִּבֶּר ה' אֱלֹהֵי אֲבֹתֶיךָ לָךְ: וְהָיָה בְּעָבְרְכֶם אֶת הַיַּרְדֵּן תָּקִימוּ אֶת הָאֲבָנִים הָאֵלֶּה אֲשֶׁר אָנֹכִי מְצַוֶּה אֶתְכֶם הַיּוֹם בְּהַר עֵיבָל וְשַׂדְתָּ אוֹתָם בַּשִּׂיד: וּבָנִיתָ שָּׁם מִזְבֵּחַ לַה' אֱלֹהֶיךָ מִזְבַּח אֲבָנִים לֹא תָנִיף עֲלֵיהֶם בַּרְזֶל: אֲבָנִים שְׁלֵמוֹת תִּבְנֶה אֶת מִזְבַּח ה' אֱלֹהֶיךָ וְהַעֲלִיתָ עָלָיו עוֹלֹת לַה' אֱלֹהֶיךָ: וְזָבַחְתָּ שְׁלָמִים ואָכַלְתָּ שָּׁם וְשָׂמַחְתָּ לִפְנֵי ה' אֱלֹהֶיךָ: וְכָתַבְתָּ עַל הָאֲבָנִים אֶת כָּל דִּבְרֵי הַתּוֹרָה הַזֹּאת בַּאֵר הֵיטֵב
עיתוי ומיקום המעמד

בספר דברים נאמר שמעמד זה יתבצע ”בַּיּוֹם אֲשֶׁר תַּעַבְרוּ אֶת הַיַּרְדֵּן”. על פי המתואר בספר יהושע (ח', ל') המעמד התקיים לאחר מלחמת העי. עיתוי זה לכאורה אינו תואם את הציווי המופיע בספר דברים (כ"ז, ב'–ד'), משום שמלחמת העי לא התקיימה ביום מעבר הירדן, וכתיבת התורה על האבנים התבצעה לאחר בניית המזבח. אולם על דרך הפשט אין הכרח להבין שהמילים "ביום אשר תעברו את הירדן" משמען באותו יום עצמו, כשם שהמילים "שְׁמַע יִשְׂרָאֵל אַתָּה עֹבֵר הַיּוֹם אֶת הַיַּרְדֵּן" אינן מתפרשות במובן של אותו היום ממש.
בילקוט שמעוני ובתלמוד הירושלמי, פירשו חז"ל שהקמת האבנים בהר עיבל צריכה להתבצע "ביום אשר תעברו את הירדן" ממש, וכדי להסביר את הסתירה בין הציווי ובין קיום המעמד בפועל הם מביאים את דעת רבי יהודה, לפיה בני ישראל הגיעו בדרך נס להר גריזים והר עיבל כבר ביום בו עברו את הירדן, ואז עשו את המעמד. חז״ל מזכירים גם את דעתו של רבי אלעזר, לפיה ביום מעבר הירדן עשו בני ישראל שתי 'גבשושיות' סמוך לגלגל, קראו להן 'הר גריזים' ו'הר עיבל', ובצעו את המעמד ביניהן. דעה שלישית בנושא היא דעתו של רבי ישמעאל, המסביר כי המעמד נעשה שנים לאחר מכן, לאחר שבני ישראל כבשו וחילקו את ארץ ישראל.
המזבח וכתיבת התורה

כחלק ממעמד הברכה והקללה נאמר בספר דברים שיש לבנות מזבח מאבנים שלמות בהר עיבל שעליו יקריבו קרבנות עולה, וכן קרבנות שלמים שאת בשרם יאכלו שם ויחגגו את כניסתם לארץ וכריתת הברית עם ה'. פרופ' אדם זרטל זיהה את המזבח עם אתר ארכאולוגי בצפון-מזרח הר עיבל אותו חפר בשנים 1982–1989. זיהוי זה לא התקבל על דעת רוב הארכאולוגים המקראיים, אך כן התקבל על חוקר ארץ ישראל זאב ארליך והרב יואל בן נון.
נאמר בספר דברים שיש להקים אבנים גדולות בהר עיבל, לסוד אותן בסיד ולכתוב עליהן את 'דברי התורה הזאת'. בספר יהושע נאמר שכתבו על האבנים את 'מִשְׁנֵה תּוֹרַת מֹשֶׁה אֲשֶׁר כָּתַב לִפְנֵי בְּנֵי יִשְׂרָאֵל'.
יש אומרים שמה שנכתב על האבנים אלו מצוות התורה בזו אחר זו בקצרה, כפי שנכתבו בספרי מוני המצוות. ויש אומרים שכל התורה הייתה כתובה על האבנים, והיה זה בדרך נס או שהיו אלו אבנים גדולות מאד. ודעת חז"ל שכתבו עליהן את דברי התורה בשבעים לשונות.
לדעת רש"י בהסבר אחת הדעות בתלמוד, לאחר המעמד פורקו אבני המזבח והועברו לגלגל.
אמירת הברכה והקללה

בפרשת כי תבוא שבספר דברים מתואר אופן ביצוע הברכה והקללה: חלוקת עם ישראל לשני חלקים כאשר שישה שבטים (שמעון, לוי, יהודה, יששכר, יוסף ובנימין) עומדים על הר גריזים, ושישה שבטים (ראובן, גד, אשר, זבולון, דן ונפתלי) עומדים על הר עיבל. הכהנים והלויים עמדו בגיא שבין ההרים, בשכם, והפכו פניהם כלפי הר גריזים כאשר אמרו את דברי הברכה למי שישמור את מצוות התורה, ולאחר מכן הפכו פניהם כלפי הר עיבל כאשר אמרו את דברי הקללה למי שיעבור על מצוות התורה. כל העם ענה 'אמן' ובכך קיבל על עצמו את הדברים באמנה.
מלבד הברכה הכללית על מי שישמור המצוות והקללה על מי שלא ישמור אותן, מפורטות בתורה מספר עבירות חמורות או עבירות שנעשות לרוב בסתר, שעל העובר על אחת מהן הוסיפו הלויים קללה נוספת:
וְעָנוּ הַלְוִיִּם וְאָמְרוּ אֶל כָּל אִישׁ יִשְׂרָאֵל קוֹל רָם: אָרוּר הָאִישׁ אֲשֶׁר יַעֲשֶׂה פֶסֶל וּמַסֵּכָה תּוֹעֲבַת ה' מַעֲשֵׂה יְדֵי חָרָשׁ וְשָׂם בַּסָּתֶר וְעָנוּ כָל הָעָם וְאָמְרוּ אָמֵן: אָרוּר מַקְלֶה אָבִיו וְאִמּוֹ וְאָמַר כָּל הָעָם אָמֵן: אָרוּר מַסִּיג גְּבוּל רֵעֵהוּ וְאָמַר כָּל הָעָם אָמֵן: אָרוּר מַשְׁגֶּה עִוֵּר בַּדָּרֶךְ וְאָמַר כָּל הָעָם אָמֵן: אָרוּר מַטֶּה מִשְׁפַּט גֵּר יָתוֹם וְאַלְמָנָה וְאָמַר כָּל הָעָם אָמֵן: אָרוּר שֹׁכֵב עִם אֵשֶׁת אָבִיו כִּי גִלָּה כְּנַף אָבִיו וְאָמַר כָּל הָעָם אָמֵן: אָרוּר שֹׁכֵב עִם כָּל בְּהֵמָה וְאָמַר כָּל הָעָם אָמֵן: אָרוּר שֹׁכֵב עִם אֲחֹתוֹ בַּת אָבִיו אוֹ בַת אִמּוֹ וְאָמַר כָּל הָעָם אָמֵן: אָרוּר שֹׁכֵב עִם חֹתַנְתּוֹ וְאָמַר כָּל הָעָם אָמֵן: אָרוּר מַכֵּה רֵעֵהוּ בַּסָּתֶר וְאָמַר כָּל הָעָם אָמֵן: אָרוּר לֹקֵחַ שֹׁחַד לְהַכּוֹת נֶפֶשׁ דָּם נָקִי וְאָמַר כָּל הָעָם אָמֵן
במשנה במסכת סוטה ישנו תיאור מפורט של אופן ביצוע הברכה והקללה על ידי הלויים:
ששה שבטים עלו לראש הר גריזים וששה שבטים עלו לראש הר עיבל והכהנים והלוים והארון עומדים למטה באמצע. הכהנים מקיפין את הארון, והלוים את הכהנים, וכל ישראל מכאן ומכאן. שנאמר: וכל ישראל וזקניו ושוטריו ושופטיו עומדים מזה ומזה לארון וגו'. הפכו פניהם כלפי הר גריזים ופתחו בברכה: 'ברוך האיש אשר לא יעשה פסל ומסכה'. ואלו ואלו עונין 'אמן'. הפכו פניהם כלפי הר עיבל ופתחו בקללה: 'ארור האיש אשר יעשה פסל ומסכה' ואלו ואלו עונין 'אמן'. עד שגומרין ברכות וקללות. ואחר כך הביאו את האבנים ובנו את המזבח וסדוהו בסיד וכתבו עליו את כל דברי התורה בשבעים לשון, שנאמר 'באר היטב'. ונטלו את האבנים ובאו ולנו במקומן
הקראת הברכה והקללה שבספר דברים

בסיום המעמד מתואר כי יהושע הקריא לעם ״אֶת כָּל דִּבְרֵי הַתּוֹרָה הַבְּרָכָה וְהַקְּלָלָה כְּכָל הַכָּתוּב בְּסֵפֶר הַתּוֹרָה״. רוב הפרשנים מבארים שהכוונה לדברי הברכה והקללה הנזכרים בספר דברים, פרק כ"ח, אך יש שהציעו שהכוונה היא לברכות ולקללות שאמרו הלויים לעם קודם לכן, ומצוטטות בפרק כ"ז.
מהותו של המעמד והקבלתו לברית הר סיני ולברית ערבות מואב

תיאורו של המעמד בסמיכות למעמד הברית שערך משה עם ישראל בערבות מואב, מעלה את השאלה האם מדובר כאן בשתי בריתות נפרדות או בברית ארוכה אחת. הרב אלחנן סמט טוען כי מעמד הר גריזים והר עיבל הוא המשך ישיר למעמד הברית בערבות מואב. לטענתו, שני המעמדות מהווים למעשה מעמד ארוך הנערך משני עברי הירדן, ובו כורת ה' ברית עם ישראל על קיום מצוותיו תוך הבטחת שכר למקיים המצוות ועונש לעובר עליהן. לפי הרב סמט קיימת הקבלה בין מעמד זה ובין מעמד הר סיני, בכך שבשניהם יש ציווי על כתיבת המצוות, ציווי על בניית מזבח ותיאור ארוך ומפורט של השכר והעונש הצפויים למקיימי המצוות ולעוברים עליהם. מדמיון זה בין המעמדים מסיק הרב סמט כי מהותן של הבריתות היא אמירה של ה׳ לישראל כי הארץ ניתנה להם בתנאי שיקיימו את מצוותיו. לטענתו, הברית הנכרתת בערבות מואב מציינת את אמירת המצוות בעל פה ואילו הברית בהר עיבל מציינת את כתיבתן
גם לדעת הרב יונתן פיינטוך מעמד הר גריזים והר עיבל מהווה המשך לברית בערבות מואב וששניהם יחד מקבילים לברית בהר סיני, אולם לטענתו הברית בערבות מואב מקבילה לחלק הציווי שבברית בהר סיני, בעוד שמעמד הר גריזים והר עיבל מקביל לחלק הטקסי שבברית בהר סיני. הרב פיינטוך סובר כי קיומו של המעמד בהר גריזים והר עיבל, הנמצאים באזור שכם שבנחלת בני יוסף, מדגישים את היותם של בני יוסף, ובראשם יהושע, מנהיגי ישראל באותה תקופה.
ראו גם

פרשת משפטים
הברית בשכם
נאום יהושע
Love Adventure

Love Adventure (בעברית: הרפתקת אהבה) הוא אלבום הסינגל השני של להקת הבנות הדרום קוריאנית צ'רי בולט. האלבום יצא לאור דיגיטלית ופיזית ב-22 במאי 2019, על ידי חברת התקליטים FNC אנטרטיינמנט, והוא כולל שלוש רצועות, בהן הסינגל המוביל "Really Really". האלבום היה ההוצאה האחרונה בה השתתפו חברות הלהקה מירה, קוקורו ולינלין, בטרם עזבו את הלהקה, ב-13 בדצמבר 2019.
רקע ופרסום

ב-9 במאי, נחשף כי הלהקה תוציא את אלבום הסינגל השני שלהן, Love Adventure, ב-22 במאי, ומתוכו עתיד לצאת הסינגל "Really Really". בין ה-13 ל-17 במאי פורסמו תמונות קונספט של כל אחת מחברות הלהקה.
ב-18 במאי פורסם טיזר לווידאו קליפ של "Really Really". הקליפ המלא פורסם ב-22 במאי, יחד עם הסינגל.
קידום

ב-22 במאי, ערכה הלהקה הופעה חיה ב-YES24 לייב הול שבגוונגג'ין-גו, סיאול, בה ביצעו את הסינגל "Really Really", וכן את השיר "Ping Pong".
הלהקה החלה לקדם את הסינגל "Really Really" ב-23 במאי. הן ביצעו לראשונה את השיר ב-M Countdown של Mnet, ולאחר מכן הופיעו ב-"Music Bank" של KBS, ב-"Show! Music Core" של MBC וב-"Inkigayo" של SBS.
רשימת רצועות

| מס' | שם | משך |
| --- | --- | --- |
| 1. | Really Really (네가 참 좋아)   | 3:15 |
| 2. | Ping Pong (탁구공)   | 3:43 |
| 3. | Ruddy (발그레)   | 3:12 |
| משך כולל: | משך כולל: | 10:10 |
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |
| --- | --- | --- |
|  קוריאה הדרומית | סירקל צ'ארט | 9 |
היסטוריית יציאות לאור

| אזור | תאריך | פורמט | חברת תקליטים |
| --- | --- | --- | --- |
| עולם | 22 במאי 2019 | הורדה דיגיטלית • הזרמת מוזיקה | FNC אנטרטיינמנט • Kakao M |
| קוריאה הדרומית | 22 במאי 2019 | הורדה דיגיטלית • הזרמת מוזיקה | FNC אנטרטיינמנט • Kakao M |
| קוריאה הדרומית | 22 במאי 2019 | CD | FNC אנטרטיינמנט • Kakao M |
הערות שוליים

1 2  "Let's Play Cherry Bullet". Twitter. FNC אנטרטיינמנט. 21 במאי 2019. נבדק ב-23 בנובמבר 2021. {{cite web}}:  (עזרה)
↑  "FNC 측 "체리블렛 미래-코코로-린린과 계약해지, 7인조 재편"(공식입장 전문)". Naver (בקוריאנית). נבדק ב-23 בנובמבר 2021. {{cite web}}:  (עזרה)
↑  "Q&A". Twitter. FNC אנטרטיינמנט. 9 במאי 2019. נבדק ב-23 בנובמבר 2021. {{cite web}}:  (עזרה)
- FNC 新걸그룹 체리블렛, 5월 말 가요계 컴백..5개월만에 새 앨범
↑  체리블렛 새 앨범 수록곡 AOA 지민 곡작업 참여… 훈훈 선후배
↑  체리블렛 (Cherry Bullet) 2nd Single Album LOVE ADVENTURE
↑  ‘22일 컴백’ 체리블렛, AR/VR 활용한 독특한 아이돌 콘셉트 ‘눈길'
↑  '엠카' 갓세븐·러블리즈 컴백→김재환·AB6IX 데뷔…화려한 라인업
↑  "Gaon im single Album Chart – Week 21, 2019". Gaon Chart (בקוריאנית). נבדק ב-23 בנובמבר 2021. {{cite web}}:  (עזרה)
| צ'רי בולט |
| --- | --- | --- |
| האיון • יוג'ו • בורה • ג'יוון • רמי • צ'ארין • מאי   מירה • קוקורו • לינלין | האיון • יוג'ו • בורה • ג'יוון • רמי • צ'ארין • מאי   מירה • קוקורו • לינלין |  |
| מיני-אלבומים | Cherry Rush • Cherry Wish |  |
| אלבומי סינגל | Let's Play Cherry Bullet • Love Adventure |  |
| סינגלים | "Q&A" • "Really Really"‏ • "Hands Up" • "Aloha Oe"‏ • "Love So Sweet"‏ • "Love in Space" |  |
דיסקוגרפיה • וידאוגרפיה • פרסים ומועמדויות
מסוף ניסנבאום

תבנית:תחנה מרכזית
מסוף ניסנבאום הוא מסוף אוטובוסים בדרום העיר בת ים, המסוף ממוקם ליד מרכז הספורט בעיר, קיים מסוף סמוך שנמצא ליד בית העלמין בת ים, מהמסופים יוצאים קווי אוטובוס לרחבי העיר בת ים ותל אביב.
עם יישום רפורמת הרב-קו, הושקה במסוף אחת מ-17 תחנות ההנפקה של הכרטיס, והיחידה בעיר בת ים. תחנה זו הופעלה על-ידי חברת האוטובוסים "דן".
קווי אוטובוס ורכבת קלה במסוף > קווי רכבת קלה

| קו | יעד | מסלול |
| --- | --- | --- |
| R1 | ת.מ פתח תקווה | הקוממיות - העמל - כ"ט בנובמבר - יוספטל - בנימין - בלפור - ז'בוטינסקי - רוטשילד - העצמאות - מחרוזת - הבעש"ט - איסקוב - ארליך - אצטדיון בלומפילד - שלמה - אליפלט - אלנבי - קרליבך - יהודית - שאול המלך - ארלוזורוב - אבא הלל - ביאליק - בן-גוריון - אהרונוביץ - שנקר - שחם - בילינסון - דנקנר - קרול - פינסקר - ת.מ פתח תקווה |
| R2 | קריית אריה | הקוממיות - העמל - כ"ט בנובמבר - יוספטל - בנימין - בלפור - ז'בוטינסקי - רוטשילד - העצמאות - מחרוזת - הבעש"ט - איסקוב - ארליך - אצטדיון בלומפילד - שלמה - אליפלט - אלנבי - קרליבך - יהודית - שאול המלך - ארלוזורוב - אבא הלל - ביאליק - בן-גוריון - אהרונוביץ - גשר אם המושבות - קריית אריה |